cyanic-selkie/wikianc huggingface dataset:
Pastviny (Moldava)
Pastviny (germane Grünwald) estas nomo de la pereinta municipo en Ĉeĥio, en Ercmontaro, kiu troviĝis proksime de Moldava en distrikto Teplice sur deflankiĝo de vojo el Oldříš al Vilejšov. Pastviny estis ankaŭ kunigita kun Moldava per pado al doganejo en Žebrácký roh sur limo kun saksa municipo Holzhau.
Pastviny situis en katastra teritorio Pastviny u Moldavy kun areo 3,76 km².
Historio
La unua skribmencio pri la vilaĝo devenas el la jaro 1408 el duchcova urba libro, kiam ĝi apartenis al senjorujo de senjoroj el Rýzmburk. Pastviny apartenis en la jaro 1654 al senjorujo Libčeves kaj tiam ĝi havis 20 ekloĝintajn bienulojn kaj 4 dometistojn. En la jaro 1869 estis en Pastviny 401 loĝantoj en 78 domoj, en la jaro 1885 ĉi tie vivis 392 loĝantoj en 70 domoj, en la jaro 1928 la municipo havis 320 loĝantojn kaj 58 domojn.
Pastviny estis ĝis la jaro 1873 domaro de municipo Moldava kaj poste ĝi memstariĝis. Paroĥejo estis senĉese en Moldava kaj poŝto en 6 km malproksima Mikulov. Lernejo estis en ĝi devene unuklasa, kiun vizitis mezproksime 70 lernantoj., antaŭ la unua mondmilito ĝi estis disvastigita en du klasojn kun la suma nombro 75 lernanoj.
La loĝantoj estis plejparte de germana nacieco. Post ellandigo Pastviny estis parte alloĝigita kaj kiel domaro alligita al Moldava. En la jaro 1948 estas indikata nur 17 loĝantoj en 64 domoj. La vilaĝo iom post iom forloĝiĝis kaj la domoj estis en la 1950-aj jaroj egaligitaj kun la tero. Hodiaŭ estas en la loko de la eksa domaro nur ampleksa herbejo kun fiŝlago apud limo kun Germanio.
Naskiĝintoj
En Pastviny la 18-an de majo 1744 naskiĝis Josef Beer, la unua soloa ludanto sur klarneto en Eŭropo. Li estis koncerta majstro de kortega operejo en Berlino, kie li ankaŭ en la jaro 1811 mortis.
Criciúma
Criciúma [krisiuma] estas grandurbo, municipo, diocezo kaj universitata urbego en suda Brazilo en subŝtato Sankta Katarino. Pluraj urbetoj situas ĉirkaŭ Criciúma formanta urbaron de 250 mil homoj.
Geografio
Criciúma situas laŭ la marborda ebenaĵo en la suda parto de la lando. Atlantiko troviĝas 24, Florianópolis 180, Porto Alegre 233, Curitiba 362, San-Paŭlo (urbo) 634, Guarulhos 645, Campinas 681, Nova Iguaçu 886, Rio-de-Ĵanejro 889, São Gonçalo 912, Belo Horizonte 1119, Goiânia 1335, Braziljo 1441, Salvador de Bahio 2075, Teresina 2713, Maceió 2550, Recife 2750, Natalo (Brazilo), 2950, São Luís 2959, Belém 3029, Manaus 3057 km.
Historio
Criciúma estis fondita la 6-an de januaro 1880 fare de italaj enmigrintoj. Ĝi fariĝis sidejo de la komunumo en 1925. Tropika ciklono - fenomeno neaŭdita de en lastatempa historio - trafis la grandurbon en 2004.
Ekonomio
Criciúma estas centro de la brazila karbominado. En la oni produktas diversajn konstrumaterialojn (ĉefe ceramikaĵojn).
Trafiko
Criciúma havas flughavenon situantan en la apuda municipo. Aŭtovojo laŭ la marbordo inter Florianópolis-Porto Alegre kaj fervojo atingas la urbegon.
Geometria transformado
Geometria transformado aŭ Geometria bildigo estas funkcio F kiu transformas geometrian figuron Z1 en geometria figuro Z2. oni signifas ĉi tiu: F: Z1 → Z2. Por ĉiuj punktoj p el figuro Z1 estas kuniĝita kun punkto el figuro Z2, kiu nomiĝas bildo de punkto p kun geometria bildigo F kaj signifas per F(p).
Derivaj difinoj
do estas inversa geometria bildigo ''F-1: Z2 → Z1: por laŭvola :
Mihály Malán
MALÁN Mihály (mala:n) estis hungara antropologo naskita en Hungara reĝlando en Zólyom (nuntempa Zvolen en Slovakio) la 16-an de septembro 1900 kaj mortinta en Budapeŝto la 13-an de oktobro 1968.
Kariero
Malán Mihály studis medicinon kaj filologion en Budapeŝto (1918-26), li akiris duoblan doktortitolon. Li direktis la sportan-antropologian laboratorion de Korpkultura Altlernejo de Budapeŝto (1932-40). Li estis profesoro pri antropologio de Universitato Ferenc József de Kluĵo (1940-46), kunlaborinto de la Hungara Nacia Muzeo, resp. de Naturscienca Muzeo de Budapeŝto (1946-58), profesoro pri antropologio de la Universitato de Debrecen ĝis sia pensiiĝo (1967).
La Stampa
La Stampa (signife La presaĵo) estas itala ĉiutaga ĵurnalo publikigita en Torino, Italio. Ĝi estas distribuata en la tuta Italio kaj en aliaj landoj de Eŭropo. Ĝi estas unu el plej antikvaj gazetoj en Italio.
Tiu gazeto estis fondita de Vittorio Bersezio, nome ĵurnalisto kaj romanisto, en Februaro 1867 kun la nomo Gazzetta Piemontese. En 1895, la gazeto estis aĉetita (kaj eldonita) de Alfredo Frassati (patro de Pier Giorgio Frassati), kiu donis la nunan nomon kaj tutlandan perspektivon. Pro kritiko al la murdo en 1924 de la socialisto Giacomo Matteotti, li estis devigita rezigni kaj vendi la gazeton al Giovanni Agnelli. Ankaŭ la financisto Riccardo Gualino ekhavis kunposedon. La gazeto estas nune posedo de Fiat S.p.A. Ĝi havas intencitan centrisman situon. La iamaj kontribuantoj de La Stampa inkludas ekzemple la italan romaniston Alberto Moravia.
Sizranj
Sizranj (ruse Сызрань) estas urbo en Samara provinco en Rusio.
Kodo de OKATO de la urbo (en jaro 2005) estas 36435.
La urbo estis fondita en jaro 1683.
Ĝi havas statuson de urbo ekde jaro 1796.
La interurba telefona kodo estas 84643, la enurbaj telefonnumeroj estas kvarciferaj (en jaro 2005).
Diferenco de la loka kaj moskva tempoj estas 1 horo (en jaro 2005).
Geografiaj koordinatoj de la urbo estas.
La urbo estas sur dekstra bordo de rivero Volgo (Saratova akvujo (Саратовское водохранилище)), ĉe enenfluo en ĝin de rivero Sizranj (Сызрань).
En la urbo estas fervoja stacio.
En jaro 1959 la urbo havis 138 mil loĝantojn.
En jaro 2002 la urbo havis 188,1 mil loĝantojn.
Lago de Laŭerco
Lago de Laŭerco (Lauerzersee) estas lago en kantono Lucerno en Svislando. Kun maksimume profundeco de nur 14 m ĝi apartenas al la plej plataj lagoj de Svislando.
Geografio
La Lago de Laŭerco situas nordoriente de la monto Rigi, sude de Steinenberg kaj okcidente de la montmasivo Mythen. Ĉefa alfluanto de la de la Lago de Laŭerco estas la Steiner Aa, kiu fontas sub la montpasejo Sattel. La elfluanto estas la rivero Seeweren, la ĉefa alfluanto de Muota.
Proksimume de la suda lagobordo situas la du malgrandaj insuloj, nome Schwanau kun areo de 5728 m² kaj Roggenburg kun arego de 750 m². Roggenburg ne estas loĝata. Sur Schwanau troviĝas kapelo, kastelruino kaj gastejo.
Komunumoj ĉirkaŭ la lago
Nordokcidente rekte ĉe la lagobordo situas la komunumo Laŭerco, kiu donis al la lago sian nomon. Norde de la lago situas la komunumo Steinen kaj en sudo la kantoĉefurbo Ŝvico.
Cunamo
La 2-an de septembro 1806 la Montofalo de Goldau malgrandigis la surfacon de la lago. La evento kaŭzis cunamon, kiu detruis grandan parton de la vilaĝo Laŭerco kaj mortigis 457 homojn.
Mandrilo
La mandrilo (Mandrillus sphinx) estas primato de la malnovmondaj simioj nome familio Cerkopitekedoj, tre proksime rilata al la Paviano kaj eĉ pli proksime al la Senkolora mandrilo, kiu estas la aliaspecio de la genro Mandrillus. Ĝi troviĝas en suda Kameruno, Gabono, Ekvatora Gvineo, kaj Kongo. Mandriloj ĉefe loĝas en tropikaj pluvarbaroj kaj arbara-savana mozaiko. Ili vivas en grupoj nomitaj mandrilaroj. Mandriloj estas ĉiomanĝantoj kiuj manĝas ĉefe fruktojn kaj insektojn. Ties pariĝada sezono okazas el Junio al Oktobro.
Kaj la Mandrilo kaj la Senkolora mandrilo estis iam klasitaj kiel Pavianoj en la genro Papio, sed ĵusa studo determinis, ke ili estu separataj en sia propra genro, Mandrillus. Charles Darwin verkis en The Descent of Man, ke "neniu alia membro en la tuta klaso de mamuloj estas laŭkolore tiom eksterordinara kiel la plenkreskaj masklaj mandriloj." La mandrilo estas klasita kiel vundebla fare de IUCN.
Les Fourgs
estas komunumo de Francio. Ĝi situas en la departemento Doubs, en la regiono Burgonjo-Franĉkonteo (Bourgogne-Franche-Comté, prononco []) kaj en la historia regiono Franĉkonteo. Laŭ la stato de la jaro en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km². Administre la komunumo apartenas al la arondismento Pontarlier (france arrondissement de Pontarlier), la centra kaj suda parto de la departemento, kaj al la kantono .
Ĥaskovo
La urbo Ĥaskovo - bulgare Хасково - situas en la sudo de Bulgario, proksime de Grekio kaj al Turkio. Ĝi estas la administra centro de samnoma provinco (oblasto) kaj havas loĝantaron de ĉirkaŭ 94 103 homoj - pli-malpli 30 procentaĵoj el la sumaj loĝantoj de la provinco. Veturiloj registritaj en la urbo samkiel la ĉirkaŭaj municipoj de la provinco rekoneblas per la regiona aŭtokodo X.
Riverton (Vajomingo)
Riverton estas municipo en la Kantono Fremont de subŝtato Vajomingo de Usono. En 2010 estis loĝantoj. Multajn jarojn en la municipo vivis kaj aktivis la usona esperantistino Floyd C. Anderson.
Siktivkaro
Siktivkaro (Сыктывкар) estas urbo en Komiio en Rusio.
Kodo de OKATO de la urbo (en jaro 2005) estas 87401.
La urbo estis fondita en jaro 1586.
Ĝi havas statuson de urbo ekde jaro 1780.
La loka tempo estas la sama kiel moskva tempo (en jaro 2005).
Geografiaj koordinatoj de la urbo estas.
La urbo antaŭe estis nomita kiel Ustj-Sisolsk ("ĉe buŝo de rivero Sisola", Усть-Сысольск) ĝis 1930.
La urbo estas sur maldekstra bordo de rivero Sisola (Сысола).
En la urbo estas fervoja stacio.
En jaro 1959 la urbo havis 69 mil loĝantojn.
En jaro 2002 la urbo havis 230 mil loĝantojn.
Tropo
Lingvoscienca uzo
Tropo estas retorika vortfiguro, kiu konsistas el vortludo, t.e. uzo de vorto en maniero alia ol tiu, kiu estas konsiderata ĝia laŭvorta aŭ ordinara formo. La alia granda kategorio de vortfiguroj estas la skemo, kiu envolvas ŝanĝon de la ŝablono de vortoj en frazo.
Tropo devenas de la helena vorto tropos, kiu signifas "turno", ekzemple en heliotropo, floro, kiu sin turnas al la suno. Ni povas prezenti al ni la tropon kiel manieron turni vorton for de ĝia ordinara senco, aŭ ŝanĝi ĝin en ion alian.
Multaj tropoj estas identigitaj, i.a.:
(Por pli plena listigo, vidu vortfiguro)
Literatura uzo
En literaturo, tropo estas konata kaj ripetita simbolo, stilo, rolulo, aŭ afero, kiu saturas certan specon de literaturo. Ili estas plej ofte forte ligitaj al ĝenro. Ekzemple, tropoj en horora literaturo kaj filmo inkludas la frenezan scienciston aŭ malluman kaj ŝtorman nokton. Tropoj povas esti ankaŭ intrigoj aŭ okazaĵoj, kiel la tropo en sciencfikcio de invado de eksterteranoj, kiujn oni forpelas en la lasta momento.
Aŭtoroj, kiuj dependas de tropoj, estas ofte rigardataj kiel senfantaziaj kaj senspicaj. Tamen, multaj aŭtoroj tordis tropojn en novajn formojn tre sukcese. Stephen King estas notinda pro tio, ke li prenis pli malnovajn hororotropojn kaj ilin reverkis en la modernan mondon kun bonegaj rezultoj.
Tropoj en filozofio de historio
La uzon de tropoj etendis de lingvoscienca uzo ĝis la fako de filozofio de historio, inter aliaj teoriistoj, Hayden White en sia Metahistory (1973). Oni ĝenerale komprenas tropojn kiel stilojn de traktatoj — anstataŭ kiel vortfigurojn — sur kiuj baziĝas la verkado de la historio fare de historiistoj. Ili estas historie determinitaj tiom multe, kiom la historiografion de ĉiu periodo difinas specifa speco de tropo.
Laŭ Hayden White, tropoj historie malvolviĝis en jena ordo: metonimio, metaforo, sinekdoko, kaj fine ironio.
Tropoj en muziko
En muziko, tropo estas neordita kolekto de ses diversaj tonaltoj, tio, kio estas nun nomata neordita tonaltseso; ekzistas du en dekdutona temperado egala. Tropojn uzis Josef Matthis Hauer en sia dekdutona tekniko disvolvita tuj antaŭ sed senfamigita de tiu de Arnold Schönberg.
Vendôme
Vendôme estas mezgranda franca komunumo, lokita en la departemento Loir-et-Cher kaj en la regiono Centro-Valo de Luaro.
Ĝi estas subprefektejo de la departemento, kaj havas proksimume 17 mil loĝantojn, kiujn oni kutime nomas Vendômois [vendomŭa].
Geografio
La urbo situas ĉe la bordoj de la Luaro, inter Tours kaj Orléans.
Banaz
Banaz estas urbo en provinco Uşak en Turkio.
Malcolm Muggeridge
Malcolm Muggeridge (24-an de marto, 1903 - 14-an de novembro, 1990) estis brita ĵurnalisto, aŭtoro, media personeco, soldato, spiono kaj kristana klerulo.
Lia patro, H.T. Muggeridge estis Laborpartia konsilantarano en Croydon, suda Londono kaj por mallonga tempo membro de la parlamento. Lia patrino estis Annie Booler.
Malcolm vizitis la kolegion Selwyn College ĉe Kembriĝa Universitato, diplomiĝis en 1924 kun la triaklasa scienca grado kaj iris instrui al Hindio. Li revenis al Anglio en 1927 kaj edziĝis al Katherine Dobbs (1903- 1994). Li laboris kiel proviza instruisto, poste veturis al Egiptio, kie li renkontiĝis kun Arthur Ransome, ĵurnalisto de Manchester Guardian. Ransome sukcese apogis kandidatiĝon de Muggeridge por labori ĉe la gazeto.
Muggeridge kaj lia edzino veturis al Moskvo en 1932, kie Malcolm iĝis korespondanto de Manchester Guardian. Tiutempe Manchester Guardian simpatiis kun la Stalina reĝimo.
Malcolm decidis skribi raporton pri la ukrainia malsatego, veturante tie kaj en la Kaŭkazo. La raporto estis sendita en diplomata sako por eviti la cenzuron, sed la raporto ne estis plene aperigita. Poste aperis eĉ kontraŭdiraj artikoloj de Walter Duranty.
Pro la konflikto de la redaktorejo, li revenis al la novelverkado kaj verkis Winter In Moscow (1934), en kiu li priskribis verajn kondiĉojn, cirkonstancojn en la socialista utopio kaj satire skizis la senkritikan apogon de okcidentaj ĵurnalistoj al la Stalina reĝimo.
Muggeridge konatiĝis ankaŭ kiel "malkovrinto" de Patrino Teresa, kiun li intervjuis en Londono en 1968. Pro ties efiko, li kun la edzino konvertiĝis al la romkatolika kredo en 1982.
9507 Gottfried
9507 Gottfried estas asteroido de la asteroida zono, malkovrita la de la usona astronomo Tom Gehrels, elde la Observatorio de la Monto Palomar (Kalifornio, Usono) kaj de la nederlandaj geastronomoj geedzoj Ingrid van Houten-Groeneveld kaj Cornelis Johannes van Houten de la observatorio de Leiden (Nederlando) en la kadro de la "Dua Enketo priTrojanoj".
Nomo
Ĝi ricevis la nomon de rolulo de la vagnera opero Lohengrin : Gottfried de Brabanto, frato de Elsa. Li estis ŝanĝita al cigno de Ortrud, edzino de Telramund. Post la morto de Ortrud li denove iĝis homa, kaj Lohengrin devis forlasi Elsa.
46442 Keithtritton
46442 Keithtritton estas malgranda, malhela asteroido de la ekstera asteroida zono malkovrita la de la usona amatora astronomo Charles W. Juels, kaj de la brazila amatora astronomo Paulo R. Holvorcem, elde la Observatorio de Fountain Hills (Arizono, Usono).
Nomo
Ĝia nomo honoras la britan astronomon Keith P. Tritton kiu optike identigis kaj supervidis radiogalaksiojn kaj kvazarojn dum li estis observanta astronomo ĉe la Reĝa Observatorio de Greenwich de 1967 ĝis 1997. Li malkovris la la kometon D/1978 C2 (Tritton), kiu ve estis perdita. Tiu ĉi kometo estis freŝdate retrovita de Charles W. Juels kaj Paulo R. Holvorcem kaj numerotita 157P/Tritton.
Banko de Hispanio
La Banko de Hispanio (hispane: Banco de España), estas la nacia centra banko de Hispanio. Establita en Madrido en 1782 fare de Karlo la 3-a, hodiaŭ la banko estas membro de la Eŭropa Sistemo de Centraj Bankoj. Lia reganto estas Pablo Hernández de Cos ekde junio 2018.
Per la eniro de Hispanio en la Ekonomian kaj Monan Union de la Eŭropa Unio en 1994, la Banko de Hispanio iĝis membro de la Eŭropa Sistemo de Centraj Bankoj.
Wiener Singverein
Wiener Singverein [eo: Viena Kantsocieto] (oficiale: Singverein der Gesellschaft der Musikfreunde in Wien [eo: Kantsocieto de la Societo de la Muzikŝatantoj en Vieno]) estas la koncertĥoro de la Wiener Musikverein kun proksimume 240 membroj.
Historio
Impulso por la fondado de la Societo de la Muzikŝatantoj en Vieno estis la prezentado de la oratorio Timotheus de Georg Friedrich Händel en 1812 je la Vintra Rajdolernejo de la Hofburg. Laŭ iniciato Antonio Salieri komencis la unuaj ĥoraj aktivecoj de la Muziksocieto, kiu ekzemple en 1824 ankaŭ kunformis la vienajn unuajn prezentadojn de Missa solemnis kaj 9-a simfonio de Ludwig van Beethoven.
Fonda jaro de la ĥoro en sia nuna formo estis 1858. Unua ĉefdirektisto ĝis sia transposteniĝo al la Viena Kortega Opero estis Johann von Herbeck. La aro de unuaj prezentadoj, kiujn la Kantsocieto decide kunstampis, etendiĝas de Franz Schubert (kantoteatraĵo Die Verschworenen, muzikdramo Lazarus), Brahms (Ein deutsches Requiem), trans Anton Bruckner (meso f-minora, Te Deum), Gustav Mahler (8-a simfonio) kaj Franz Schmidt (Das Buch mit sieben Siegeln) ĝis komponistoj de la tempo post la Dua Mondmilito kiel Arvo Pärt kaj Otto M. Zykan. Al la gravaj vienaj unuaj prezentadoj apartenas en 1964 War Requiem de Benjamin Britten, direktate de la komponisto, kun la solokantistoj Peter Pears kaj Dietrich Fischer-Dieskau.
Ekde sia fondiĝo la Kantsocieto kantas sub eminentaj orkestrestroj, inter ili Wilhelm Furtwängler, Karl Böhm kaj Leonard Bernstein. Ekde 1947 ĝis 1989 Herbert von Karajan stampis la profilon de la ĥoro kaj mondfamigis la Vienan Kantsocieton ankaŭ per sonregistraĵoj kaj koncertfilmoj sur lumdisko. En 1957 la Viena Kantsocieto estis unu el la ricevantoj de la Premio Karl Renner de la urbo Vieno.
Estis koncertvojaĝoj tutmonde kaj en multaj urboj kaj ĉefurboj, krome en 1959 prezentado de la Te Deum de Anton Bruckner en la Vatikano same kiel en 1985 tiu de Krönungsmesse de Mozart dum solena meso kun papo Johano Paŭlo la 2-a en la Petrokatedralo sub direktado de Karajan.
Plej elstara ĥordirektisto post Johann Herbeck estis Johannes Brahms.
Orkestrestroj, orkestroj kaj honormembroj
Direktistoj de la Viena Kantsocieto estis i. a. Daniel Barenboim, Pierre Boulez, Semjon Biĉkov, Riccardo Chailly, Christoph von Dohnányi, Gustavo Dudamel, Rafael Frühbeck de Burgos, Daniele Gatti, Valerij Gergijev, Nikolaus Harnoncourt, Ton Koopman, Markus Landerer, Fabio Luisi, Zubin Mehta, Cornelius Meister, Riccardo Muti, Seiĝi Ozawa, Krzysztof Penderecki, Georges Prêtre, Wolfgang Sawallisch, Michael Schønwandt, Bruno Weil, Johannes Wildner kaj Robert Zelzer.
Inter la vienaj orkestroj kontinue muzikantaj kun la Kantsocieto nomendas krom Vienaj Filharmoniistoj, Vienaj Simfoniistoj, Radio-Simfoni-Orkestro je Vieno, Sonartisto-Orkestro je Malsupra Aŭstrujo unuafoje en 2012 ankaŭ Concentus Musicus Wien. Inter la eksterlandaj, kiuj muzikis kun la ĥoro, troviĝas i. a. Berliner Philharmoniker, Staatskapelle Berlin, Koninklijk Concertgebouworkest je Amsterdamo, Gewandhausorchester je Lepsiko kaj Sinfónica de la Juventud Venezolana Simón Bolívar.
Honormembroj de la ĥoro estas interalie Igor Stravinskij, Herbert von Karajan, Franz Welser-Möst kaj Vladimir Fedosejev.
Bukovec
Bukovec estas nomo por pluraj vilaĝoj en Ĉeĥio, Rumanio, Ukrainio kaj en Slovakio.
John Giorno
John Giorno (4a de Decembro 1936 - 11-a de oktobro 2019) estis usona performanca poeto kaj artisto. Li fondis la ne-profitcelan produktoran kompanion Giorno Poetry Systems kaj organizis nombron de fruaj multrimedaj poeziaj eksperimentoj kaj okazaĵoj, kiaj Dial-A-Poem. Li elstariĝis kiel temo de la filmo de Andy Warhol nome Sleep (1963). Li estis ankaŭ aktivulo kontraŭ Aidoso kaj fondusfondisto, kaj longdaŭra praktikisto de la tradicio Njingma de tibeta Budhismo.
Bessèges (stacidomo)
Bessèges estas fermita franca stacidomo sur linio Bessèges -, situanta en Bessèges, en departemento Gard, regiono.
Temas pri stacidomo de Société nationale des chemins de fer français (SNCF).
Ĝi situas ĉe kilometra punkto (PK) de linio Bessèges - Robiac (808000).
Ĉio, kion la ĉielo permesas
Ĉio, kion la ĉielo permesas (angle: All That Heaven Allows) estas usona romantika dramfilmo de 1955 reĝisorita de Douglas Sirk kun Jane Wyman kaj Rock Hudson kiuj aperis jaron antaŭe en la filmo The Wonderful Madness, ankaŭ reĝisorita de Sirk kiu specialiĝis pri reĝisorado de melodramaj filmoj.
La intrigo temas pri amafero inter riĉa kaj maljuna vidvino kaj ĝardenisto pli juna ol ŝi. Jane Wyman estis tiam 38-jaraĝa kaj Rock Hudson estis 30-jaraĝa.
En 1995, la filmo estis selektita por konservado en la Nacia Filmarkivo de Usono ĉe la Biblioteko de Kongreso por esti de kultura, historia kaj estetika graveco.
Intriga resumo
Carrie Scott (Jane Wyman) estas riĉa vidvino kiu loĝas en urbeto en Nov-Anglio. Ŝi havas du plenkreskajn infanojn: Ned (William Reynolds) kaj Kate (Gloria Talbot). Ŝi fermas sin en sia domo plejofte kaj ŝia proksima amiko Sara (Agnes Moorehead) provas devigi ŝin al eventoj en la loka kamparoklubo. La pli maljuna familia amiko Harvey (Conrad Nigel) svatas ŝin kaj proponas geedziĝon sed ŝi rifuzas.
Ron Kirby (Rock Hudson), bela juna fraŭlo, laboras en ŝia ĝardeno. Li enamiĝas al ŝi kaj prenas ŝin por viziti sian kultivejo kaj prezentas ŝin al siaj amikoj Mick (Charles Drake) kaj Alida (Virginia Gray). Carrie estas imponita de la simplaj homoj en la vilaĝo kaj enamiĝas al Ron malgraŭ aĝaj kaj klasaj diferencoj inter ili.
Ron svatas al Carrie, proponas nupton kaj ŝi akceptas. En la urbeto oni komencas klaĉi pri ili, kvazaŭ Ron provas transpreni la riĉecon de Carrie. Ŝiaj infanoj ankaŭ suferas de tio kaj kiam ŝi informas ilin pri sia decido ili forte kontraŭas.
Carrie restas sola hejme, ne povintas elteni la situacion kaj veturas al la domo de Ron en neĝa tago, sed post kiam ŝi alvenas tie ŝi bedaŭras sian decidon, reeniras sian aŭton kaj forlasas la kultivejon. Ron rimarkas ŝin, kuras direkte al ŝi sed falas de granda alteco, ricevas cerbokomocion kaj perdas konscion. Alida informas tion al Carrie kiu rapidas al la sceno kaj trovas Ron en lia domo senkonscia. Ŝi alproksimiĝas al li kaj tiam li malfermas la okulojn, rekonas ŝin kaj ŝi alproksimiĝas al li kaj informas lin, ke ŝi nun revenis hejmen.
Halstenbek
Halstenbek estas komunumo en Germanio. Ĝi troviĝas en la distrikto Pinneberg de la federacia lando Ŝlesvigo-Holstinio, lime de la kvartalo Eidelstedt kaj la urbodistrikto Eimsbüttel de Hamburgo. Fine de la komunumo havis  loĝantojn.
La Chapelle-Aulnay (stacidomo)
La Chapelle-Aulnay estas franca stacidomo sur linio Nantes-Orléans -, situanta en La Chapelle-sur-Erdre, en departemento Loire-Atlantique, regiono Luarlandoj.
NGC 261
NGC 261 (alia indiko — ESO 29-EN12) estas emisia nebulozo en konstelacio Tukano.
Ĉi tiu objekto estis jam en la originala versio de NGC-katalogo.
La Chapelle-Aulnay (stacidomo)
Ĝi situas ĉe kilometra punkto (PK) de la linio Nantes-Orléans - Châteaubriant (519000).
Doberdobo
Doberdobo (Doberdò del Lago, Doberdob) estas komunumo en la orienta parto de norda Italio. Ĝi situas en la regiono Friulo-Venecio Julia kaj, ene de ĝi, en la tradicia provinco Gorizia, kiu ekde oktobro 2017 ne plu estas oficiala administra unuo. Ekde tiam la loko apartenis al intermunicipa aŭ interkomunuma teritoria unuo, nomata Carso Isonzo Adriatico, sed jam en 2019 denove ŝanĝiĝis la administra strukturo: nun ĝi apartenas al tiel nomata malcentra regiona unuo Gorico, kiu laŭ amplekso baze identas al la antaŭa provinco.
La plej multaj el la loĝantoj estas slovenaj naciecoj kun itala civitaneco. La 31-an de decembro 2018 estis 20 eksterlandanoj loĝantaj en la komunumo.
Komunumoj de Majoto
Jen listo de la 17 komunumoj de la franca transmara departemento Majoto, laŭalfabete.
Filodiko
Laŭ la helena mitologio, Filodiko (el la greka Φιλοδικη, «justema») estis najada nimfo, filino de la riverdio Inaĥo, do fratino de Io, Foroneo, Mikeno kaj Egialeo.
Ŝi edziniĝis al Leŭkipo, reĝo de Mesenio, kun kiu ŝi havis tri filinojn: Febo, Hilajro kaj Arsinoo. Tiu lasta estis la patrino, laŭ kelkaj fontoj, de la dio Asklepio, el ŝia amrilato al Apolono. La ceteraj du, plej konataj kiel la leŭkipidinoj, estis forrabitaj fare de la dioskuroj kaj fine edziniĝis al ili.
Filodiko, edzino de Magno
Krom ties, de la antaŭe priskribita, Filodiko estis ankaŭ la nomo de plia rolulino de la helena mitologio. Ŝi estis la edzino de Magno, filo de Eolo kaj Enareto. Kun li, ŝi iĝis la patrino de Eŭrinomo kaj Ejoneo.
Tamen, laŭ la plimulto de la versioj la edzino de Magno estis nekonata najado, kies plej konataj filoj estis Polidekto kaj Diktiso. Aldone, Eustatio mencias ke la edzino de Magno nomiĝis Melibeo, kaj ŝia filo Alektoro. Tamen, tiuj nomoj ŝajnas simplaj elpensaĵoj kiu pravigas la nomojn de la urbo Melibeo, sur la monto Peliono, kaj de la regiono Magnisio en kiu ĝi troviĝas.
Bandırma
Bandırma estas urbo en Turkio.
Stereoskopo
Stereoskopo estas aparato por rigardado de stereoskopa paro de apartaj bildoj, prezentante maldekstr-okulajn kaj dekstr-okulajn projekciojn de la sama sceno, kiel ununuran tridimensian bildon.
Tipa stereoskopo provizas ĉiun okulon per lenso kiu faras la bildon viditan per ĝi prezentiĝi pli granda kaj pli fora kaj kutime ankaŭ ŝanĝas ĝian ŝajnan horizontalan pozicion, tiel ke por persono kun normala duokula profundpercepto la randoj de la du bildoj ŝajne kunfandiĝas en unu "sterean fenestron". En aktuala kutimo, la bildoj estas pretaj tiel ke la sceno ŝajnas esti preter tiu virtuala fenestro, tra kiu objektoj foje estas permesitaj protrudi, sed tio ne estis ĉiam la kutimo. Dividanto aŭ alia vid-limiga trajto estas kutime disponigitaj por malhelpi ĉiun okulon esti malatentigitaj el vidi la bildon destinitan por la alia okulo.
La plej multaj homoj povas, kun praktiko kaj iu fortostreĉo, projekcii stereoskopajn bildparojn en 3D sen la helpo de stereoskopo, sed la fiziologiaj profundindikoj rezultiĝantaj el la nenatura kombinaĵo de okulkonverĝo kaj fokuso postulata estos malaj al tiuj travivitaj kiam fakte oni spektas la scenon en realeco, farante precizan simulaĵon de la natura rigardanta travivaĵo maleblan kaj tendencante kaŭzi okultrostreĉiĝon kaj lacecon.
Kvankam pli lastatempaj aparatoj kiel ekzemple realisma formato 3D glitadspektiloj kaj la vido-majstro ankaŭ estas stereoskopoj, la vorto nun estas plej ofte rilata al spektiloj dezajnitaj por la normo-formataj stereaj kartoj kiuj ĝuis plurajn ondojn de populareco de la 1850-aj jaroj ĝis la 1930-aj jaroj kiel hejma distromedio.
Aparatoj kiel ekzemple polarigilo, anaglifo kaj obturatorokulvitroj kiuj kutimas rigardi du fakte supermetitajn aŭ intermiksitajn bildojn, prefere ol du fizike apartaj bildoj, ne estas klasifikitaj kiel stereoskopoj.
Tivadar Málnási
MÁLNÁSI Tivadar (ma:lna:ŝi) estis hungara ĵurnalisto, tradukisto, romanverkisto naskita en Câmpulung Moldovenesc la 24-an de julio 1894 kaj mortinta en ?.
Kariero
Málnásy Tivadar finis superan komercan akademion en Vieno kaj Londono. Li estis rubrikestro de Keleti Újság (1935-44), kunulredaktoro kun Sándor Gyallay-Pap kaj Gyula Walter de gazeto Széphalom (1938).
Palaco Vigo
La palaco Vigo aŭ palaco Natoli, en la itala palazzo Vigo, palazzo Natoli respektive palazzo dei Principi Natoli, estas palaco baroka en la loĝloko Torre Archirafi de Italio. Torre Archirafi estas malgranda vilaĝo ĉe la orienta marborde de la insulo Sicilio. Ĝi estas parto de la komunumo Riposto en la provinco Katanio. La palaco estis konstruita inter 1720 kaj 1741 nome de la familio Natoli, kiuj ekde 1597 estis la princoj de Sperlinga. La reganto Karlo la 5-a de la reĝlando Sicilio, kiu en 1759 ankaŭ fariĝos reĝo Karlo la 3-a de Hispanio, en 1741 faris la familianon Giovanni Natoli Ruffo la duko de Torre Archirafi. La nova duko en 1741 konstruigis kapelon apud la palaco (kiu en la informkesta bildo videblas maldekstre de la palaco). Ĝi konsekriĝis en 1743 kaj ampleksiĝis en 1840. Ĉirkaŭ la jaro 1900 la palaco kaj la ĉirkaŭaj agrikulturaj terenoj apartenis al la familio Vigo di Gallodoro - de tie la dua nomo de la palaco. Hodiaŭ la historia konstruaĵo apartenas al la komunumo Riposto. Post ampleksa restaŭro ĝi remalfermiĝis komence de februaro 2016. Nun ĝi uzatas kiel ejo por kulturaj eventoj kaj por konferencoj.
Bříza
Bříza (Brĵiza) estas vilaĝo en Ĉeĥio, en regiono Ústí nad Labem, en distrikto Litoměřice, troviĝanta proksimume 4 km de aŭtostrado D8 (elveturejo 29 - Roudnice nad Labem). En la vilaĝo loĝas.
Historio
Unua skriba mencio pri Bříza (Preza) devenas el la jaro 1057 kaj rilatas al fondiĝo de kanonikaro en Litoměřice.
Károly Rezik
Károly Rezik [kAroj], laŭ hungarlingve kutima nomordo Rezik Károly estis hungara violonĉelisto, orgenisto, dirigento, korusestro, konservatoria instruisto.
Károly Rezik naskiĝis la en Arad (urbo) (Hungara reĝlando, Aŭstrio-Hungario, nuntempe kun sama nomo en Rumanio), li mortis la  en Cluj (Rumanio).
Biografio
Károly Rezik maturiĝis en sia naskiĝurbo en 1905, li komencis okupiĝi pri muziko en la aĝo 15. Li lernis ankaŭ en la loka muziklernejo. Li akiris diplomon en Tutlanda Hungara Reĝa Muzikakademio en 1909. Liaj plej gravaj instruistoj estis de:Hans Koessler, en:Adolf Schiffer kaj en:David Popper. Li lernis plu 2 jarojn en konservatorio de Lejpcigo, kie liaj majstroj estis Karl Straube kaj en:Julius Klengel. Hejmenveninta li estis violonĉelisto de Népopera, samtempe de signifa simfonia orkestro, krome li koncertis enlande kaj eksterlande. En 1913 li ekinstruis en konservatorio en Kolozsvár kaj ankaŭ la koncertoj daŭriĝis. En 1919 komenciĝis dominado de rumanoj, la konservatorio rumaniĝis, tial li daŭris la lernadon en la propra loĝejo, poste en aliaj ĉambroj. Li ricevis rumanan permeson por fondi hungaran konservatorion, li estis konservatoriestro ĝis 1945. Li ankaŭ estis korusestro de pluraj hungaraj lokaj korusoj, krome li dirigentis simfonian orkestron. En 1945 li emeritiĝis, tamen poste li estis preĝeja orgenisto. Li neniam ricevis premiojn. Li havis edzinon, kiu naskis 3 filinojn.
(83979) 2002 EW5
(83979) 2002 EW5 estas troja asteroido de Jupitero malkovrita la en la kadro de la astronomia kampanjo NEAT (Near Earth Asteroid Tracking) elde la Observatorio de la Monto Palomar (norde de San-Diego, Kalifornio, Usono).
Ĝi orbitas en la ĉirkaŭaĵo de la punkto de Lagrange L4 de la sistemo Suno-Jupitero, tie estas en la tiel nomata « Greka Tendaro ».
Joel Hastings Metcalf
.
Li estis diplomita de Harvard Divinity School de Kembriĝo (Masaĉuseco) en 1892 kaj servis kiel unitaria sacerdoto en Burlington (Vermonto), en Taunton (Masaĉuseco), en Winchester (Masaĉuseco) kaj en Portland (Majno).
Kiel amatora astronomo, li malkovris 41 asteroidojn, 5 kometojn kaj plurajn.
La asteroido 792 Metcalfia estis nomita en lia honoro.
Menyhért Vizi
Menyhért VIZI rumania hungara bazlerneja instruisto, verkisto pri pedagogio. Li naskiĝis en Kézdiszentlélek la 21-an de aprilo 1910 kaj mortis la 27-an de januaro 1987 en Kluĵo. Li estis la patro de matematikinstruisto Imre Vizi.
Kariero
Menyhért Vizi akiris diplomon de bazlerneja instruisto en Ĉikŝomjo (1926–30). Li instruis, estis lernejestro en Buia (1930–34), Leghia (1934), de 1939 ĝis sia pensiuliĝo en Kluĵo (1969). Li publikigis en Igazság, Tanügyi Újság, Előre, tradukis el rumana lingvo lernolibrojn (1954–78).
Les Hôpitaux-Vieux
estas komunumo de Francio. Ĝi situas en la departemento Doubs, en la regiono Burgonjo-Franĉkonteo (Bourgogne-Franche-Comté, prononco []) kaj en la historia regiono Franĉkonteo. Laŭ la stato de la jaro en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km². Administre la komunumo apartenas al la arondismento Pontarlier (france arrondissement de Pontarlier), la centra kaj suda parto de la departemento, kaj al la kantono .
Csilla Albert
ALBERT Csilla estas rumanuja hungara aktorino naskita en Miercurea Ciuc la 19-an de aŭgusto 1980.
Teatroj
Csilla Albert estas ekde 2003 anino de la Kolozsvári Állami Magyar Színház.
Vinoba Bhave
Vinoba Bhave (marate: विनोबा भावे), naskita Vinayak Narahari Bhave (la 11-an de septembro, 1895 - la 15-an de novembro 1982) ofte nomita  Acharya  (kio sanskrite signifas instruisto), estis barata defendanto de Senperforto kaj homaj rajtoj,  socia reformisto, proksima kunlaboranto de Gandhi. Li famiĝis pro « Bhoodan Andolan », aŭ Grunddonacmovado. Li estas konsiderita kiel « Nacia Instruisto de Barato » kaj la spirita posteulo de Mahatmo Gandhi. . Li estas unu el la plej elstaraj figuroj de la historio de la nuntempa Barato.
Frua vivo kaj fono
Li estis naskita en Gagode, Maharaŝtro la 11-an de septembro, 1895 en pia familio de la Chitpavan bramina klano. Li estis altagrade inspirita post legado de la Bagavadgito, Mahabharato, Ramajano en tre frua aĝo. Lia patro estis devota hinduo kaj lia patrino, kiuj mortis en 1918, havis grandan influon sur li. En sia libro pri memoraĵoj, Bhave diras ke, "ekzistas nenio kiu egalas al la parto kiun mia patrino ludis en formado de mia menso". Specife, ŝiaj sindonemo kaj spiriteco. Liaj du fratoj, Balkoba Bhave kaj Shivaji Bhave, estis ankaŭ fraŭloj dediĉitaj al socia laboro.
Libereco-lukto
Li estis asociita kun Mahatmo Gandhi en la Hindia sendependiga movado. En 1932 li estis malliberigita de la brita kolonia registaro pro sia batalo kontraŭ brita regado. Tie li donis serion de babiladoj pri la Bagavadgito, en sia gepatra lingvo la marata, al siaj kunkaptitoj.
Tiuj altagrade inspiraj babiladoj estis poste publikigitaj kiel la libro "Babiladoj pri la Bagavadgito", kaj ĝi estis tradukita al multaj lingvoj kaj en Barato kaj aliloke. Vinoba sentis ke la fonto de tiuj babiladoj estis io supre kaj li kredis ke ĝia influo eltenos eĉ se liaj aliaj verkoj estos forgesitaj.
Ĝis 1940 Vinoba Bhave estis konata de homoj ĉirkaŭ si. La 5an de oktobro 1940 Gandhi prezentis lin al la nacio per solena proklamo. Gandhi nomumis lin kiel la unua Individua Satyagrahi (Individuo batalanta por Vero anstataŭ kolektiva ago). Estas dirite ke Gandhi enviis kaj respektis la fraŭlecon de Bhave, voton kiujn li faris en sia adoleskeco, kongrue kun sia kredo je la principo Brahmacharya. Bhave ankaŭ partoprenis la Kvitan Hindio Movadon.
Li devenis de la brahmana familio. En 1916 iĝis disĉiplo de Mohandas Karamchand Gandhi. En la jaroj 20-aj kaj 30-aj plurfoje internigata pro protestoj kontraŭ la brita regado. En 1940 arestita pro protesto kontraŭ partopreno de Barato en la dua mondmilito, liberigita en 1944. Post la murdo de Gandhi (la 30-an de januaro 1948) iĝis unu el ĉefaj gvidantoj de gandhismo. Iniciatis kelke da sociaj movadoj, en tio agadon por redonado de agro al kamparanoj.
Propagandis senperfortan batalon. En 1979 per fastostriko devigis registaron respekti malpermeson buĉi bovinojn. En 1984 estis postmorte distingita per la Ordeno Bharat Ratna.
Publikigis Bhoodan Yajna (1953).
<!--
Religia kaj socia laboro
Gandhi kaj Vinoba
La religia perspektivo de Vinoba estis tre larĝa kaj ĝi sintezis la verojn de multaj religioj. Tio povas esti vidata en unu el liaj himnoj "Om Tat" kiu enhavas simbolojn de multaj religioj.
Vinoba observis la vivon de la meza hinda loĝi en vilaĝo kaj provis trovi solvojn por la problemoj kiujn li renkontis kun certa spiritualo-fundament. Tio formis la kernon de lia Sarvodaya (Vekiĝo de ĉiuj potencialoj) movado. Alia ekzemplo de tio estas la Bhoodan (tero-donaco) movado. Li piediris ĉion en tuta Hindio demandante homojn kun tero konsideri lin kiel unu el iliaj filoj kaj tiel doni al li parton de ilia tero kiun li tiam distribuis al senteraj senhavuloj. Neremparo kaj kompato estanta markostampo de lia filozofio, li ankaŭ kampanjis kontraŭ la buĉado de bovinoj.
Literatura kariero
Vinoba Bhave estis akademiulo, pensulo, verkisto kiu produktis multajn librojn, tradukiston kiuj igis sanskritotekstojn alirebla ĝis oftan viron, oratoron, lingviston kiuj havis elstaran komandon de pluraj lingvoj (Marati, hindo, urduo, la angla, sanskrito), kaj socia reformanto. Li skribis mallongajn enkondukojn al, kaj kritikoj de, pluraj religiaj kaj filozofiaj verkoj kiel la Bhagavad Gita, verkoj de Adi Shankaracharya, la Biblio kaj Quran. Lia kritiko de la poezio de Dnyaneshwar kiel ankaŭ la produktado de aliaj Maratisanktuloj estas tre brila kaj atestaĵo al la larĝo de lia intelekto. Universitato nomis post li Vinoba Bhave University daŭre estas tie en la stato de Jharkhand disvastigante scion eĉ post sia morto.
Poste vivo kaj morto
Vinoba foruzis la pli postan parton de sia vivo ĉe sia cindrovirŝafo en Paunar, Maharashtra. Li kontestate malantaŭeniris la hindan Krizon truditan fare de ĉefministro Indira Gandhi, nomante ĝin Anushasana Parva ( Tempo por Disciplino).
Li malsaniĝis en novembro 1982 kaj decidis fini sian vivon. Li mortis la 15-an de novembro, 1982 post rifuzado de manĝaĵo kaj medicinon dum kelkaj tagoj. Some Indians identigis tion kiel sallekhana. Ĝi estas la Jain religia rito de libervola morto per fastado.
Kritiko
Vidiadhar Surajprasad Naipaul donis kaŭstikan kritikon de Bhave en sia kolekto de eseoj citante sian mankon de ligo kun racio kaj troa imito de Gandhi. Eĉ kelkaj el liaj admirantoj trovas kulpon kun la amplekso de lia sindonemo al Gandhiji. Multe pli kontestata estis lia subteno, intervalante de kaŝejo ĝis malferma, al la Govt de Congress Party sub Indira Gandhi kiu estis rapida iĝante nepopulara.
Premioj
En 1958 Vinoba estis la unua ricevanto de la internacia Ramon Magsaysay Award por Community Leadership. [2 ] oni premiis al Li Hindio Ratnan postmorte en 1983. [3 ]
Bibliografio
Geeta Pravachane (en ĉiuj hindaj lingvoj) Vichar Pothi (en Marati, hindo, Gujarati kaj ankaŭ transformis en la anglan de Vasant Nargolkar. ) Sthitapragnya Darshan (Marati, hindo, kiun Gujarati ankaŭ tradukis en la angla) Madhukar (kolekto kaj kompilo de liaj artikoloj skribitaj super l jaroj (antaŭ ol libereco estis atingita. )   Krant Darshan (kiel nr. 4)   Teesri Shakti aŭ La Tria Potenco (liaj videbloj en politika vivo de la nacio)    Swarajya Shastra (lia politika disertaĵo)    Bhoodan Ganga - en 9/10 volumoj, (en Marati, hindo) kolekto kaj kompilo de liaj paroladoj de 18 aprilo 1951) Manushasanam, (liaj selektadoj de Manusmruti,   Movita By Love: La memuaroj de Vinoba Bhave
Hohenbollentin
Hohenbollentin estas komunumo en Germanio. Ĝi troviĝas en la distrikto Meklenburga Lagaro de la federacia lando Meklenburgo-Antaŭpomerio. La teritorio apartenas al la komunumaro Demmin-Land. Fine de la jaro la komunumo havis  loĝantojn.
Vinoba Bhave
Citaĵoj
"Ĉiuj revolucioj estas spiritaj ĉe la fonto. Ĉiuj miaj agadoj havas la solan celon de atingado de unio de kero. " "Paco estas io mensa kaj spirita. Se tie estu paco en nia (persona) vivo, ĝi influos la tutan mondon" "Jai Jagat! - Venko al la mondo! " " Ĝi estas scivolemaj fenomenoj kiu dio faris la korojn da la malriĉa rik, kaj tiujn el la riĉaj senhavuloj. " "Kion ni devis direkti kontraŭ estas la kreado de homo-potenco, kio estas kontraŭa al la potenco de perforto kaj estas diferenca de la truda potenco de ŝtato. " "Lando devus esti defendita ne fare de brakoj, sed de etika konduto. " "Ni ne povas batali novajn militojn kun malnovaj armiloj. " "Kiam aĵo estas vera, ekzistas neniu bezono utiligi ajnajn argumentojn dokumenti ĝin. " "Ekzistas neniu bezono de mi al protesto kontraŭ la kulpoj de la registaro, ĝi estas kontraŭ siaj bonfaroj ke(fejl) miaj protestoj estas necesaj. " "Ne permesas al vix imagi ke revolucia opiniado povas esti disvastigata per registara potenco. " "Mi petegas vin ne por adopti ajnan" iras malrapidaj " metodoj de malperforto. En malperforto kiun vi devas daŭrigi plena vaporo, se vi deziras ke la varo venu rapide vi devas iri ronde ĝin kun forto. Simple mola, malfirma neefika speco de malperforto fakte instigos la kreskon de la statuso-quo kaj ĉiu la fortojn de furioza sistemo kiun ni bedaŭras. "
Plia legaĵo
Vinoba Bhave: La MAN kaj His Mission, de P. D. Tandon. Publikigite fare de Vora, 1954. La Piedirado-sankt de Hindio: La Rakonto de Vinoba Bhave, de Hallam Tennyson. Publikigite fare de Doubleday, 1955. Acharya Vinoba Bhave, de Informadoministerio kaj Dissendado, Hindio, Publikigis de Publications Division, Registaro de Hindio, 1955. La Social Miracle de Hindio: La Rakonto de Acharya Vinoba Bhave kaj His Movement por socia justeco kaj Kunlaboro, Laŭ kun Ŝlosilo al la Estonteco de Ameriko kaj la Maniero por Harmony Between MAN, naturo, kaj dio, de tiu de Daniel P. Hoffman. Publikigite fare de Naturegraph Co., 1961. Sarvodaya Ideology & Acharya Vinoba Bhave, de V. Narayan Karan Reddy. Publikigite fare de Andhra Pradesh Sarvodaya Mandal, 1963. Vinoba Bhave sur mem-regulo & reprezenta demokratio, de Michael W. Sonnleitner. Publikigite fare de Promilla & Co., 1988. ISBN 818500210X. Lukto por sendependeco: Vinoba Bhave, de Shiri Ram Bakshi. Publikigite fare de Anmol Publications, 1989. Filozofio da Vinoba Bhave: New Perspective en Gandhian Thought, de Geeta S. Mehta. Publikigite fare de Himalaya Pub. Domo, 1995. ISBN 817493054X. Vinoba Bhave - Vyakti Ani Vichar (libro en Marati) de Dr Anant D. Adawadkar, Publikigis de Jayashri Prakashan, Nagpur.
Referencoj
^ La Reĝo de Bonvolemo (Vinoba Bhave, Bhoodan, Gramdan, Sarvodaya, Gandhi Movement) ^ Rete biografio de Vinoba Bhave sur www.rmaf.org.ph alirita en januaro 2010 ^ Listo de Hindio Ratna Awardees-ricevantoj sur Hindio. gov.in alirita en januaro 2010 -->
Glymur
Glymur estas akvofalo en Islando. Kun alteco de 190 m ĝi estas la plej alta akvofalo en Islando. Ĝi situas ĉe la plej ena parto de la fjordo Hvalfjörður en sudokcidenta parto de Islando. Oni bezonas ĉ. 2 piedirajn horojn por atingi ĝin el la plej proksima aŭtomobilvojo.
Dioptrio
La dioptrio (simbolo dpt) estas la mezurunuo de la refrakta kapablo de lenso aŭ optika sistemo. Unu dioptrio estas difinita kiel 1 dpt = 1 m−1. La dioptrio estas derivita mezurunuo en la Internacia sistemo de unuoj.
La nombro de dioptrioj de lenso aŭ optika sistemo egalas al inverso de la fokusdistanco mezurata en metroj:
Ekzemplo
Por la lenso de homa okulo la fokusdistanco egalas al proksimume fnorm = 17 mm kaj je tiu distanco en normala okulo troviĝas la retino, kie la lumradioj konverĝas. Ĉe miopeco la okulo estas plej ofte iom pli longa ol normale. Tial en stato de neakomodo, la lumradioj konverĝas antaŭ la retino, estigante konfuzan bildon. Por estigi klarkonturan bildon necesas pli granda fokusdistanco. Oni supozas ekzemple, ke la okulo estu pli longa je unu milimetro kaj sekve necesas fokusdistanco egala al f = 18 mm. Por pligrandigi la fokusdistancon necesas diverĝiga lenso kun taŭga fokusdistanco fkor. Por la sistemo kunmetita el du lensoj validas proksimume :
kie la signo minus rilatas al diverĝiga lenso.
Por ĝuste korekti la miopecon de la ekzemplo estas uzata lenso negativa (konkava) kun 3,25 dioptrioj, ĉar la lensoj disponeblas nur en ŝtupoj de 0,25 dioptrioj.
István Szentpáli
István Szentpáli [iŝtvAn sentpAli], laŭ hungarlingve kutima nomordo Szentpáli István estis hungara juristo, urbestro, instruisto, politikisto, parlamentano. Lia nobela antaŭnomo estis homoródszentpáli, spite la nobelecon li ne uzis la ĝustan familian nomvarianton Szentpály [sentpAli]. István Szentpáli naskiĝis la  en Hungara reĝlando en (Halmi (nuntempa Halmeu en Rumanio), li mortis la  en Miskolc.
Biografio
István Szentpáli frekventis gimnazion en Szatmárnémeti kaj Igló, poste li studis en Vieno kaj Budapeŝto. Li akiris juran diplomon en Reĝa Scienca Universitato de Budapeŝto en 1887, poste li havis postenon en ministerio pri laboro kaj trafiko. Ekde 1890 li instruis en Miskolc, post 2 jaroj li edziĝis, baldaŭ li havis 3 gefilojn. Inter 1902 kaj 1912 li estis urbestro de Miskolc. La urbo dankas multe pri la tiutempaj evoluoj (tramo, antaŭurba fervojo, lernejoj, uzinoj). Inter 1912-1916 li estis parlamenta deputito, poste denove urbestro ĝis la pensiuliĝo en 1922, tamen li estis poste parlamentano ĝismorte.
Kontemplo
Kontemplo estas stato de la homa penso en kiu aktivas samtempe racio kaj emocio kaj produktas en la animo asimiliĝon kun la kontemplata objekto. Ĝi estas favorata de la preĝo kaj medito, kun kiu ĝi havas afinecojn. Filozofoj kaj poetoj, kaj ĝenerale mistikuloj de ĉiuj religioj, ĝin taksas kiel jam Platono kaj Aristotelo, la plej altan aktivecon de la homa animo.
Kontemplado en la okcidenta kristanismo
En la okcidenta kristanismo kontemplo estas asociita al mistikismo kaj estas plejkonsente priskribita en la verkoj de sankta Tereza el Avilo kaj sankta Johano de la Kruco. Kontemplado estas alte estimata aparte en katolika kristanismo kies granda teologo sankta Tomaso de Akvino skribis:"Necesas por la bono de la homa komunumo ke kelkaj personoj sin dediĉu la kontempla vivo". Unu el liaj disĉiploj, Josef Pieper, komentis: "Ĉar estas la komtemplo kiu gardas, sine de la homa socio, la veron kiu estas samtempe sena de utileco kaj parametro de ĉiu utileco; tiel ke estas la kontemplado kiu plugardas la veran celon de la vivo, donante signifon al ĉiu vivago".
Kontemplado en la ortodoksa kristanismo
En la ortodoksa kristanismo kontemplo samsignifas kiel dia vizio kaj kiel tekniko estas esprimita el la priasketa tradicio de Ezikasmo, konsistanta en konstanta praktiko en la preĝo recitita kun absoluta sincereco cele de koncentriĝo sur Dio kaj repaciĝo de la menso kaj koro en unu sola afero.
Kontemplado en diversaj religioj kaj filozofiaj doktrinoj
La kontemplo estas ankaŭ fundamenta elemento de la filozofiado de Platono: en tiu sistemo per la kontemplo la animo povas atingi al la scio pri la nemateria formo de Diaĵo kaj de Dio.
Ankaŭ laŭ Plotino, la unua elstarulo de Novplatonismo, kontemplo estas la ŝlosilo por malfermi kaj atingi La Unuon. Plotino, fakte, asertas en la “Naŭopoj” ke la plej alta formo de kontemplo konsistas en “sperti la vizion pri Dio”, la Monado, aŭ “La Unuo”. Lia disĉiplo Porfirio transdonas ke la majstro travivis tian sperton almenaŭ kvarfoje.
Kontemplo kaj medito
La vortoj “kontemplo” kaj “medito” foje havas diametre kontraŭan signifon en dependo ĉu la dua aperas en okcidenta kunteksto aŭ proksimorienta. En Okcidento kontemplo estas vidita "adresi la menson” (senigitan de ĉiu alia enhavo) al Dio (en kristanismo) aŭ al la bono (en novplatonismo), dum la medito povas postuli precizan mensan ekzercon celantan videbligi prireligian scenon aŭ pripensi biblian pasaĵon. En la Proksima Oriento la signifo de la terminoj renversas la signifon.
Ĉiukaze, tradicie la gemonaĥoj pratikas la meditadon en fiksitaj horoj intervalitaj de la preĝo kaj laboro. Verticon de la kontemplo atingas nur kelkaj kaj en kristanismo, tiu stato estas konsiderata speciala dia donaco.
En la katolika medio famas la Trapistoj kie la monaĥaro praktikas ĉiutempan silenton por ne perdi la animdispozicion al koncentriĝo ĉe la temo kontemple meditenda.
Famas ankaŭ monaĥinejoj por blindaj monaĥoj okupitaj pli al medito-kontemplo ol al la materiaj aferoj.
NGC 262
NGC 262 (aliaj indikoj — PGC 2855, UGC 499, IRAS00461+3141, MCG 5-3-8, ZWG 501.20, MK 348, NPM1G +31.0015) estas galaksio en konstelacio Andromedo.
Ĉi tiu objekto estis jam en la originala versio de NGC-katalogo.
Liptovské Sliače
Liptovské Sliače, hungare Háromszlécs [hAromslEĉ] estas vilaĝo kaj municipo en Slovakio.
Situo
Liptovské Sliače situas laŭ traira flankovojo. Ružomberok troviĝas je 6 km.